b"\n_START_ARTICLE_\nOsorno\n_START_SECTION_\nStari Osorno\n_START_PARAGRAPH_\nPrvotno je bilo predvideno, da bo mesto ustanovljeno leta 1553, pod vlado  Pedra de Valdivie in njegovim osvajalcem, generalpolkovnikom don Franciscom de Villagra; z imenom 'Santa Marina de Gaete, na mestu vasi ljudstva Huilliche po imenu Chauracavi. Vendar je smrt Valdivie prepre\xc4\x8dila uresni\xc4\x8ditev tega na\xc4\x8drta._NEWLINE_27. marca 1558 je mesto kon\xc4\x8dno ustanovil guverner Garc\xc3\xada Hurtado de Mendoza z novim imenom 'Villa de San Mateo de Osorno v \xc4\x8dast svojega dedka grofa Osorna. Oktobra leta 1602 so ga doma\xc4\x8dini uni\xc4\x8dili.\n_START_SECTION_\nNovi Osorno\n_START_PARAGRAPH_\n22. novembra 1792 je Tom\xc3\xa1s de Figueroa prevzel ru\xc5\xa1evine. Po ukazih Ambrosia O'Higginsa je Osorno ponovno zgradil Juan Mackenna in ga leta 1796 razglasil za uradno ponovno naseljeno. O'Higgins je nato dobil naziv markiz Osorna._NEWLINE_Osorno dolguje svojo dedi\xc5\xa1\xc4\x8dino dokaj novi \xc4\x8dilski naselitvi, ko je vlada sredi 19. stoletja umaknila avtohtone prebivalce Mapu\xc4\x8de v tej regiji in kmalu namelila zemlji\xc5\xa1\xc4\x8da za \xc4\x8dilsko in evropsko priseljevanje. Velik odstotek doma\xc4\x8dinov v Osornem so potomci \xc5\xa0pancev (\xc5\xbeivinorejcev iz Baskije) in drugi evropski priseljenci. _NEWLINE_Okoli leta 1850 je vlada \xc4\x8cila za\xc4\x8dela vabiti nem\xc5\xa1ke ljudi v kolonijo, da bi spodbudila rast v regiji; naseljenci so na\xc5\xa1li podnebje in geografijo, ki je zelo podobni svoji doma\xc4\x8di. Z njihovo pomo\xc4\x8djo je Osorno postal nacionalni govedorejski ran\xc4\x8d \xc4\x8cila, kar je znatno pove\xc4\x8dalo regionalno gospodarstvo. Dana\xc5\xa1nji Osorno je ohranil arhitekturo in urbano postavitev iz 19. stoletja, ki jo zastopa \xc5\xa1est slikovitih hi\xc5\xa1, ki so bili imenovane za narodni spomeniki ._NEWLINE_Mesto ima dolgo zgodovino rivalstva z Valdivijo. Na referendumu leta 2006 je Osorno zavrnil predlagano vklju\xc4\x8ditev v novo regijo Los R\xc3\xados, katere glavno mesto je zdaj Valdivia.\n_START_SECTION_\nPodnebje\n_START_PARAGRAPH_\nOsorno ima oceansko podnebje (K\xc3\xb6ppen Cfb) s su\xc5\xa1nim poletjem . Zime so hladne, a blage z julijskim povpre\xc4\x8djem 7,6 \xc2\xb0 C. Ve\xc4\x8dina padavin pade v zimskem \xc4\x8dasu leta, od maja do julija ko so najmo\xc4\x8dnej\xc5\xa1e, v povpre\xc4\x8dju pa pade okoli 180 do 210 milimetrov padavin.  Vlaga je visoka, v povpre\xc4\x8dju okoli 85%. Sneg je redek. Poletja so suha in blaga s povpre\xc4\x8dno januarsko temperaturo 17,8 \xc2\xb0 C, v tem \xc4\x8dasu je malo padavin, v povpre\xc4\x8dju 48,9 milimetrov v januarju. Temperature lahko ob\xc4\x8dasno presegajo 25 \xc2\xb0 C kadarkoli od decembra do marca . Povpre\xc4\x8dna letna koli\xc4\x8dina padavin zna\xc5\xa1a 1318 milimetrov in 173 dni s padavinami.\n_START_SECTION_\nMesto\n_START_PARAGRAPH_\nOsorno slovi po vulkanu Osorno, aktivnem, a manj\xc5\xa1em vulkanu. Najpomembnej\xc5\xa1a geografska zna\xc4\x8dilnost mesta je reka Rahue, ki te\xc4\x8de skozi sredi\xc5\xa1\xc4\x8de. Manj\xc5\xa1i potok v smeri proti vzhodu, preden se obrne proti jugu, daje mestu nekaj naravnih meja. V bli\xc5\xbeini reke na vzhodni strani mestnega jedra je Plaza de Armas z velikim parkom s fontanami, klopmi in drevoredi. Na vzhodni strani parka je stolnica svetega Matja\xc5\xbea (Catedral de San Mateo de Osorno), ena glavnih mestnih znamenitosti, znana po sodobni arhitekturi. Stolnica slu\xc5\xbei kot mati cerkev katoli\xc5\xa1ke \xc5\xa1kofije v Osornu. Ob ju\xc5\xbeni strani je avenija Juan Mackenna, glavna mestna ulica. Druge zanimive to\xc4\x8dke so glavni kampus Universidad de Los Lagos in stadion Osorno Rodeo. Nedavno odprt casino Plaza Sol de los Lagos je nova priljubljena turisti\xc4\x8dna zanimivost._NEWLINE_Osorno gosti \xc5\xa1tevilne letne festivale. Festival de la Carne y la Leche (festival mleka in mesa) je glasbeni festival, ki se vsako leto organizira konec januarja in vklju\xc4\x8duje performanse narodnih glasbenih pop-pevcev in skupin. Festival del Folklore Campesino (dr\xc5\xbeavni folklorni festival) poteka vsako leto sredi januarja in vklju\xc4\x8duje performanse regionalnih glasbenih umetnikov._NEWLINE_\xc5\xa0e en festival je Feria Ganadera Sago Fisur (Sago-Fisur govedorejski sejem), ki poteka vsako leto v za\xc4\x8detku novembra in ga gosti najve\xc4\x8dji ran\xc4\x8d na obmo\xc4\x8dju, poudarja trenutni polo\xc5\xbeaj kmetijske dejavnosti. Ognjemeti se prikazujejo vsako leto okoli mesta 18. septembra, \xc4\x8dilskega dr\xc5\xbeavnega praznika, v spomin na neodvisnost od \xc5\xa0panije._NEWLINE_Osorno je tudi izhodi\xc5\xa1\xc4\x8de za obisk \xc5\xa1tevilnih turisti\xc4\x8dnih zanimivosti. Narodni park Puyehue je glavna atrakcija z nedotaknjenimi jezeri, gozdovi in lovskimi rezervati. Vulkansko obmo\xc4\x8dje ima naravne vrelce, ki so zdaj na obmo\xc4\x8dju zdravili\xc5\xa1\xc4\x8da Aguas Calientes. Puyehue Hot Springs je v bli\xc5\xbeini parka._NEWLINE_Regija Los Lagos je bila poimenovana zaradi \xc5\xa1tevilnih jezer na obmo\xc4\x8dju, od katerih so mnoga turisti\xc4\x8dno prijazna z osamljenimi pla\xc5\xbeami; najbli\xc5\xbeje Osornu sta Puyehue in Rupanco. Smu\xc4\x8di\xc5\xa1\xc4\x8de Antillanca, ki je oddaljeno manj kot sto kilometrov, je eno od najbolj kakovostnih letovi\xc5\xa1\xc4\x8d v \xc4\x8cilu. Ekoturizem spodbujajo tudi avtohtone skupnosti Huilliche, ki \xc5\xbeivijo ob pacifi\xc5\xa1ki obali. Veliko sredstev, ki jih prina\xc5\xa1a turizem, se uporablja za za\xc5\xa1\xc4\x8dito doma\xc4\x8dih rastlin in drevesnih vrst, predvsem ogro\xc5\xbeene ciprese Fitzroya.\n_START_SECTION_\nGospodarstvo\n_START_PARAGRAPH_\nOsorno je pomemben kmetijski center, kmetijstvo pa predstavlja ve\xc4\x8dino gospodarske dejavnosti province Osorno. P\xc5\xa1enica in oves rasteta obilno, zemlja je primerna tudi za razmno\xc5\xbeevanje \xc4\x8dilskih konj in goveda. Nekateri najbolj\xc5\xa1i \xc4\x8dilski proizvodi iz govejega mesa izvirajo iz ran\xc4\x8dev v Osornu._NEWLINE_Zaradi bli\xc5\xbeine prelaza Cardenal Antonio Samor\xc3\xa9 je klju\xc4\x8dno mesto nacionalnega gospodarstva. Gorska prrelaz povezuje Osorno z argentinskim mestom Bariloche in je ena od primarnih arterij, ki povezujejo ju\xc5\xbene regije obeh dr\xc5\xbeav skupaj. Prelaz je \xc5\xa1e posebej pomemben zaradi dejstva, da pre\xc4\x8dka Ande na zelo nizki nadmorski vi\xc5\xa1ini, kar omogo\xc4\x8da, da ostane odprt, tudi \xc4\x8de so drugi prehodi zasne\xc5\xbeeni._NEWLINE_Kljub temu je Osorno v preteklih nekaj desetletjih do\xc5\xbeivel nekaj gospodarskega stagnacije. Kmetijstvo ni sledilo hitro rasto\xc4\x8demu, hitro industrializiranemu \xc4\x8dilskemu gospodarstvu; Osorno nima industrijskih in informacijskih storitev. V prizadevanju za boj proti temu je mesto razvilo mednarodne poslovne vezi z ve\xc4\x8d nizozemskimi podjetji, potem ko je bilo ugotovljeno, da je lokalno podnebje idealno za gojenje tulipanov. Prav tako je Osorno pred kratkim vstopil na mednarodni trg mesa. Poleg ponujanja visokokakovostnega govejega mesa je izolirana regija popolnoma \xc4\x8dista glede bolezni goveda, kot goveja spongiformna encefalopatija ('nore krave') ter slinavka in parkljevka (Aphthae epizooticae), kar zagotavlja varnost \xc4\x8dilskega mesa._NEWLINE_Provinca se zdaj soo\xc4\x8da z edinstveno prilo\xc5\xbenostjo: orna zemlji\xc5\xa1\xc4\x8da so primerna za pridelovanje pese, soje in koruze, pridelkov, ki so vse bolj priljubljeni z nedavnim razvojem biogoriva, goriva, pridobljenega iz pridelkov, kot so koruzni etanol. Osorno bi lahko  postal pomemben gospodarski subjekt na tem podro\xc4\x8dju._NEWLINE_Ker se \xc4\x8cile \xc5\xa1e naprej razvija kot vodilna dr\xc5\xbeava Ju\xc5\xbene Amerike in ena najbolj stabilnih dr\xc5\xbeav v regiji, turizem nara\xc5\xa1\xc4\x8da, obiskovalce pa privla\xc4\x8di naravno okolje Osorna in staro-evropsko vzdu\xc5\xa1je.\n_START_SECTION_\nDemografija\n_START_PARAGRAPH_\nPo popisu Nacionalnega statisti\xc4\x8dnega in\xc5\xa1tituta iz leta 2002 je Osorno obsegal obmo\xc4\x8dje 951,3 km2 in imel 145.475 prebivalcev (70.743 mo\xc5\xa1kih in 74.732 \xc5\xbeensk). Od teh je 132.245 (90,9%) \xc5\xbeivelo na urbanih obmo\xc4\x8djih in 13.230 (9,1%) na pode\xc5\xbeelskih obmo\xc4\x8djih."